હિમાંશુ કૌશિક/કપિલ દવે, અમદાવાદઃ ગુજરાત વિધાનસભા ચૂંટણીના પહેલા તબક્કામાં યોજાયેલ મતદાનમાં 2012ની સરખામણી 4.54% જેટલું ઓછું મતદાન નોંધાયું છે. સૌરાષ્ટ્ર-કચ્છ અને દ.ગુજરાતની 89 બેઠકો પર કુલ મતદાન 66.75 ટકા રહ્યું હોવાનું ચૂંટણી પંચે કહ્યું છે. જે 2012માં 71.14 ટકા જેટલું હતું. દ.ગુજરાતના આદિવાસી વિસ્તાર તાપી જીલ્લામાં સૌથી મોટા પ્રમાણમાં 78.56% વોટિંગ થયું છે. જ્યારે સૌથી ઓછું પાટીદાર પ્રભૂત્વ ધરાવતા વિસ્તાર અમરેલીમાં 61.19% ઓછું મતદાન નોંધાયું છે.